Dalgħodu għadha għaddejja t-tfittxija għal raġel li sab ruħu f'diffikultà hu u jgħum fl-Aħrax tal-Mellieħa lbieraħ. Kelliema għall-Pulizija kkonfermat ma' Newsbook.com.mt li l-Forzi Armati ta' Malta għadhom qegħdin ifittxu lir-raġel mill-Bangladesh ta' 29 sena li għeb waqt l-għawm ilbieraħ. It-tfittxija ilha għaddejja mil-4.30pm ilbieraħ, meta l-Pulizija rċeviet rapport li kien hemm żewġ persuni li sabu ruħhom f'diffikultà waqt l-għawm. Iż-żewġ irġiel huma mill-Bangladesh. Ir-raġel li kien qed jakkumpanja lil dak li hu mfittex għandu 21 sena u nstab ilbieraħ stess. Ittieħed l-Isptar Mater Dei għall-kura. Intant, fit-tfittxija għar-raġel ta' 29 sena, ma kien hemm l-ebda żviluppi, skont il-Pulizija. Tfittxija għal persuna ta' 29 sena fl-Aħrax tal-Mellieħa .td_uid_3_5ee4d9056d75e_rand.td-a-rec-img{text-align:left}.td_uid_3_5ee4d9056d75e_rand.td-a-rec-img img{margin:0 auto 0 0}